જોકે, ગુજરાત પણ તમાકુ તથા તેની પ્રોડક્ટના ઉત્પાદન તથા વપરાશમાં પાછળ નથી. ગુજરાતમાં દર વર્ષે આશરે એક લાખ ટન તમાકુનું ઉત્પાદન થાય છે, જેનો ૮૦% જેટલો હિસ્સો ગુટખા જેવી પ્રોડક્ટ માટે વપરાશમાં લેવામાં આવે છે. આશા રાખી શકાય કે, ૧૧ સપ્ટેમ્બરથી અમલમાં આવનાર ગુટખા ઉત્પાદન-વેચાણ પ્રતિબંધથી, ગુજરાતના ખેડૂતભાઈઓ તમાકુનું વાવેતર કરતા પહેલાં સો વાર વિચાર કરશે? જરૂર કરશે..! આમ પણ, ગુજરાત ટૉબેકો મર્ચન્ટ એસોશિયેશનના એક અહેવાલ મુજબ, કપાસ,એરંડા,કેળાં તથા અન્ય શાકભાજી જેવા રોકડિયા પાકના ભાવમાં ભારે ઊછાળો આવવાથી તેનું વાવેતર સન-૨૦૦૭-૦૮ થી વધ્યું છે તથા ગુજરાતમાં તમાકુના વાવેતરમાં છેલ્લા પાંચ વર્ષમાં ૩૫% જેટલો નોંધપાત્ર ઘટાડો થયો છે.